Није тајна
Мило Јововић 

Није тајна, да те волим,
Моја мила, дјево красна!
Зато знаде небо, сунце;
Знаде свака зв'језда јасна.

Знаде зато жбун и гора,
Знаде цв'јеће по ливади;
Знаду птице и лептири,
Да те душо љубим младу.

Па кад ци свијет знаде,
Да те љубим, душо мила,
Зашто би ти мени сада
Твоју слатку љубав крила?

У Бару (Црна Гора), 1895., Мило Јововић, „Словански свет “, број 5., у Трсту, 1. фебруара 1895., стр. 44.
Јововићеве пјесме 1895.